Source: https://minzp.sk/OU-TN-OSZP1-2017/014679-002/Ba.html
Timestamp: 2020-07-10 16:47:33+00:00

Document:
MŽP - Úradná tabuľa - Ochrana prírody - správne konania - Kraj Trenčín - Okresný úrad Trenčín - OU-TN-OSZP1-2017/014679-002/Ba
Žiadosť o vydanie súhlasu na zmenu stavu mokrade Rybnického potoka v k. ú. Beckov a Rakoľuby - oznámenie o začatí správneho konania.
Okresný úrad Trenčín, odbor starostlivosti o životné prostredie, oddelenie ochrany prírody a vybraných zložiek životného prostredia kraja, oznamuje, že dňa 03. 01. 2018 začal správne konanie, ako vecne a miestne príslušný orgán štátnej správy ochrany prírody a krajiny podľa §1 ods.1 písm. b) a §4 ods. 1 zákona č. 525/2003 Z. z. o štátnej správe starostlivosti o životné prostredie a o zmene a doplnení niektorých zákonov v znení neskorších predpisov, konajúc vo veci žiadosti Petra Pálka - PPR, Vysoká 9/960, 915 01 Nové Mesto nad Váhom (v zastúpení investora Arete Slovak Republik V, s.r.o., EUROVEA Central 2, Pribinova 6, 811 09 Bratislava), z 28. 12. 2017, doručená 03. 01. 2018.
Predmetom konania je vydanie súhlasu na zmenu stavu mokrade – vodného toku Rybnický potok podľa § 6 ods. 4 a na výrub drevín podľa § 47 ods. zákona č. 543/2002 Z. z. o ochrane prírody a krajiny v znení neskorších predpisov v súvislosti s realizáciou stavby „ARETE PARK Nové Mesto nad Váhom II“ v katastrálnych územiach Beckov a Rakoľuby, Žiadateľ doložil časť projektovej dokumentácie objektu IO 02 Ochrana areálu pred povodňami (Rozšírenie koryta potoka a Protipovodňové valy), vyjadrenie orgánu ochrany prírody Okresného úradu v Novom Meste nad Váhom, vyjadrenie dotknutých obcí, Beckov a Rakoľuby a vyjadrenie správcu vodného toku Slovenský vodohospodársky podnik, š.p., OZ Piešťany. Žiadateľ spolu so žiadosťou predložil doklad o úhrade správneho poplatku v zmysle zákona č. č. 145/1995 Z. z. o správnych poplatkoch v znení neskorších predpisov a plnú moc neoverenú podľa osobitných predpisov. Žiadateľ nedoložil náležitosti podľa § 17 ods. 8 vyhlášky Ministerstva životného prostredia Slovenskej republiky č. 24/2003 Z. z. v znení neskorších predpisov, ktorou sa vykonáva zákon zákona č. 543/2002 Z. z. o ochrane prírody a krajiny potrebné k žiadosti o súhlas na výrub dreviny a bude vyzvaný na doplnenie podania podľa § 19 ods. 3 zákona č. 71/1967 Zb. o správnom konaní v znení neskorších predpisov.
Peter Pálka - PPR, Vysoká 9/960, 915 01 Nové Mesto nad Váhom
Obec Beckov, Obecný úrad 180, 916 38 Beckov
Obec Kočovce, Obecný úrad 280, 916 31 Kočovce

References: §1
 §4
 § 6
 § 47
 § 17
 § 19